《送光泽苏县丞》
宋代·林希逸

种花城里谈经席，三载何曾有束脩。别换头衔聊佐邑，重拈手板向邻州。

松厅莫笑无公事，蕖幕时能致俊流。握手溪干留饮去，相思那肯靳书邮。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。